Det ble avholdt styremøter nr 08-11 i Momarken-selskapene 23-09 på Färjestad Travbane, Karlstad. Samtlige styremedlemmer deltok. Fra administrasjonen deltok daglig leder Knut Ekhaugen.

Driftsselskapet

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

\*Omsetningsrapport uke 37 og pr august region Momarken hvor vi ligger litt over fjoråret, men litt under budsjett.

\*Status baneprogram, hvor Grefslie nå hadde avklart hvilke baner, herunder Momarken, som ønsket tilbud fra Grefslie for 2012. Det blir avholdt møte på Momarken 26-09 mellom banene og Grefslie.

\*Budsjettprosess 2012. Budsjettfrist 1.jan. men vi regner med at fristen kan utsettes til 15.jan. med tilhørende styremøte.

\*NR har bedt DS’ene om en evaluering av de lokale toto-kjøringene, hvor Kala kommer godt ut med bra publikumsbesøk og baneomsetning.

For øvrig ble orienteringen tatt til etterretning.

Regnskapsrapport pr august.

Regnskapsrapporten med kommentarer ble tatt til etterretning.

Leieavtale storskjerm.

Administrasjonens forslag til leieavtale, hvor driftsselskapet leier storskjermen på løpsdager, ble enstemmig vedtatt.

Folkehesten.

Daglig leder orienterte om prosjektet, herunder status salg andeler, og fra arbeidet i Styringsgruppa. Orienteringen ble tatt til etterretning.

Andre referatsaker.

Ole Jonny Solberg informerte om ØT’s Høstkonferanse 01-10. Det blir nå en prøveordning med restriksjoner på utenlandske hester/importhester. Momarken som grensebane kan bli spesielt rammet og vi må følge nøye med virkningene. Sammen med DNT’s sportsplan taes saken opp på neste styremøte.

Ole Jonny Solberg refererte Avlsutvalgets forslag til kompensasjon hoppeeier ved hingsteholders bruk av feil hingst: Refusjon alle kostnader unntatt vveterinær.

Eventuelt.

Ingen saker ble tatt opp.